নিহতের পরিবার সূত্রে জানা গেছে, তাসকিন মুজগুন্নী এলাকার কাজী ফেরদৌস হোসেন ওরফে তোতার ছেলে। তিনি ওই এলাকার আইডিয়াল মডেল স্কুলের কম্পিউটার বিষয়ের শিক্ষক ছিলেন। এ ছাড়া সাউথ এশিয়ান ক্রাইম ওয়াচ নামের একটি সংস্থার তদন্ত কর্মকর্তা হিসেবে কাজ করতেন। গত ২৮ আগস্ট নিখোঁজ হন তিনি। সারারাত বাসায় না ফেরায় পরদিন পরিবারের পক্ষ থেকে খালিশপুর থানায় একটি সাধারণ ডায়েরি করা হয়। পরে ৮ সেপ্টেম্বর একই এলাকার কাজী মুরাদ নামের একজনের নাম উল্লেখ করে ও অজ্ঞাত আরও কয়েকজনকে আসামি করে থানায় অপহরণ ও গুমের মামলা করেন তাসকিনের বাবা। বর্তমানে তাসকিনের স্ত্রী পাঁচ মাসের অন্তঃসত্ত্বা।